Antofagast

Antofagast ( [antofaˈɣasta]) om lidn, kommun da meriport Čilin pohjoižes. Se om Antofagastan agjan i provincijan administrativižeks keskuseks da palaks.

 Istorii 
Ende lidnan tahond mülüi Inkiden imperijha. Eländpunktan aluz om pandud vl 1868 Bolivijan ohjastusel kuti Peñas Blancas (Penjas Blankas, «vauktad kall'od» ispanijan kelespäi). Bolivii andoi Čilile löudmižsijid koncessijha, no mureni kožundkirjutesen arvod. Vl 1879 Čilin sodaväged anastiba lidnad, Toine Tünvaldmerine soda (1879–83) zavodihe neciš tegospäi. Lidn om Čilin palaks vspäi 1904.

Sadas vas'kkivendod da natrijan nitratad Antofagastan ümbrištos.

 Geografijan andmused 
Lidn sijadase agjan päivlaskmas, letkesižes rahvahatomas Atakam-mas da Andiden ezimägištol, pidust' Tünen valdmeren randad, Suvitropikal. Antofagast seižub 40 m ü.m.t. keskmäižel korktusel.

Matkad Santjagohosai om 1090 km suvhe orhal, voib sadas sihesai raudtel vai avtotel (1368 km).

Klimat om letetazangišton kuiv, päivoikaz, kül'mkus-keväz'kus eriližešti. Voden keskmäine lämuz om +16,7 C°, tal'vkun-keväz'kun +18,7..+20,2 C°, kezakun-sügüz'kun +13,8..+14,6 C°. Ekstremumad oma +0 C° (sulaku) i +31,8 C° (viluku). Ei voi panda haloid. Paneb sadegid 4,4 mm vodes keskmäras (arni lidnas — 0,1 mm vodes), enamba kezakus (1,5 mm). Se om kaikiš kuivamb lidn mail'mas sadegiden märan mödhe. Voziden 1916−1999 pordos valeg kucui sur'vezid i mahusen roimahtandoid seičeme kerdad. Kun keskmäine relätivine nepsuz vajehtase 73..77 % röunoiš.

 Eläjad 
Vl 2002 lidnan eläjiden lugu oli 285 255 ristitud, agjan ristitišton pol'. Kaikiš suremb lidnan-kommunan ristitišt om nügüd'.

Üläopendusen päižed aluzkundad oma kaks' universitetad: valdkundaline Antofagastan universitetAntofagastan universitetan sait (uantof.cl).   i privatine Pohjoižen katoline universitet.

 Transport 
Avtobusad i maršruttaksid oma kundaližeks transportaks lidnas. Lidnan meriport voib sirtta 5 mln tonnoid jüguid vodes. Raudte ühtenzoitab Čilin i Bolivijan lidnoidenke.

Rahvahidenkeskeine soda- da civiline lendimport Andres Sabella-runokirjutajan nimedRahvahidenkeskeižen lendimportan Andres Sabellan nimed sait (aeropuertoantofagasta.cl).  (ANF / SCFA, 2,1 mln passažiroid vl 2019) sijadase kümnes kilometras pohjoižhe lidnaspäi Serro Moreno-žilos. Tehtas reisid Čilidme i Perun Lim-pälidnha.

 Homaičendad 

 Irdkosketused 
 Lidnan municipaližen tobmuden oficialine sait (municipalidadantofagasta.cl). 

Kategorii:Čilin lidnad
Kategorii:Eländpunktad kirjamišton mödhe
*